Mutter

Mutter (מגרמנית: "אֵם") הוא אלבומה השלישי של להקת הNDH הגרמנית רמשטיין. האלבום יצא ב-2 באפריל 2001. על עטיפת האלבום מופיע צילום של פנים של עובר מת. האלבום נמכר בלמעלה מ-600 אלף עותקים בגרמניה והגיע למעמד של אלבום פלטינה כפול. שישה שירים מתוך האלבום יצאו כסינגלים, מספר הסינגלים הגבוה ביותר שהוציאה הלהקה מאלבום אחד. כל השירים נכתבו על ידי רמשטיין. "Mein Herz Brennt" ("הלב שלי נשרף") – 4:40 "Links 2-3-4" ("שמאל 2-3-4") – 3:36 "Sonne" ("שמש") – 4:32 "Ich will" ("אני רוצה") – 3:37 "Feuer frei!" ("אש חופשייה!") – 3:08 "Mutter" ("אם") – 4:29 "Spieluhr" ("תיבת נגינה") (עם Khira Li‏) – 4:46 "Zwitter" ("הרמפרודיט") – 4:17 "Rein raus" ("פנימה החוצה") – 3:11 "Adiós" (ספרדית. "להתראות") – 3:49 "Nebel" ("ערפל") – 4:54 Sonne (בעברית: שמש) הוא הסינגל הראשון שיצא מתוך האלבום. השיר נקרא במקור "קליצ'קו" על שמו של המתאגרף ויטלי קליצ'קו ובוצע בהופעות של הלהקה במהלך שנת 2000. השיר עבר שינויים רבים עד ליצירת הגרסה הסופית שהופיעה באלבום. בקליפ לשיר נעשה בהשראת הסרט שלגייה ושבעת הגמדים של אולפני וולט דיסני. חברי הלהקה נראים כגמדים הכורים זהב עבור שלגיה, אותה מגלמת השחקנית הרוסייה יוליה סטפנובה. תאריך יציאה: 12 בפברואר 2001 Links 2-3-4 (בעברית: שמאל 2-3-4) הוא הסינגל השני שיצא מתוך האלבום. השיר נכתב כתגובה להאשמות שהופנו כלפי הלהקה על היותה בעלת אוריינטציה ימנית-פשיסטית. הפזמון רומז לשירו של ברטולט ברכט "Einheitsfrontlied", שנכתב על המפלגה הקומוניסטית של גרמניה בשנות השלושים. הקליפ לשיר נעשה באנימציה ממוחשבת תלת־ממדית ומדמה מאבק של קן נמלים נגד פלישה של חיפושיות. תאריך יציאה:14 במאי 2001 Ich will (בעברית: אני רוצה) הוא הסינגל השלישי שיצא מתוך האלבום. הסינגל יצא בגרמניה יום אחד לפני פיגועי 11 בספטמבר ולכן לא שודר בתחנות רבות. בקליפ לשיר נראים חברי הלהקה כשהם נכנסים לסניף בנק ומבצעים בו שוד. לאחר ביצוע השוד צועדים חברי הלהקה אל מחוץ לבנק, המוקף באנשי יחידות מיוחדות של המשטרה ואנשי תקשורת המקבלים אותם בקריאות אהדה. בהמשך הסרטון הם נראים יורדים אוטובוס לבושים במדי אסירים ומובלים על ידי שומרים חמושים על פני שטיח אדום. הם מגיעים לפודיום בו הם מקבלים את פרס "מצלמת הזהב,, המקבילה הגרמנית לפרס האמי האמריקאי. תאריך יציאה: 10 בספטמבר 2001 Mutter (בעברית: אמא), שיר הנושא מתוך האלבום, הוא הסינגל הרביעי שיצא. השיר מבוסס על חוויות הילדות של טיל לינדמן וריכרד קרוספה והיחסים הלא-שמחים שהיו לשניים עם אמותיהם. השיר מספר על ילד שלא נולד בלידה טבעית, אלא נוצר כתוצאה מניסוי ועל כן אין לו אבא ואמא אמיתיים. הילד מתכנן להרוג את האמא ש"מעולם לא ילדה אותו" ואת עצמו. הוא מצליח להרוג את האם, אך נכשל בהתאבדות ונותר בעל מום. הילד מתחנן לעזרה, אך לא מקבל תשובה מצד אימו המתה. תאריך יציאה: 25 במרץ 2002 Feuer frei! (בעברית: פתח באש!) הוא הסינגל החמישי שיצא מתוך האלבום. השיר נכלל בפסקול הסרט xXx והפך להיות אחד השירים המוכרים ביותר של הלהקה. הקליפ לשיר הופק על ידי רוב כהן, מפיק הסרט והופץ ל-MTV שכחלק מפעולות הקידום של הסרט. Mein Herz brennt (בעברית: ליבי בוער) הוא הסינגל האחרון שיצא אחת עשרה שנים וחצי לאחר צאת האלבום המקורי. הסינגל יצא במסגרת קידום אלבום האוסף "Made in Germany 1995–2011" בו נכלל. בסינגל הופיע השיר בשתי גרסאות: הגרסה המקורית וגרסת פסנתר. לכל אחת מהגרסאות הופק קליפ שונה, הקליפים יצאו לשידור בהפרש של שבוע אחד מהשני. חברי הלהקה טיל לינדמן – שירה ריכרד קרוספה-ברנשטיין – גיטרה חשמלית פאול לאנדרס – גיטרה חשמלית אוליבר "אולי" רידל – גיטרה בס כריסטופר "דום" שניידר – תופים כריסטיאן "פלאקה" לורנץ – קלידים אמנים אורחים בובו (Bobo) – קולות רקע (שיר 11) קירה לי לינדמן (Khira Li Lindemann) – שירה (שיר 7) אולסן אינוולטיני (Olsen Involtini) – נגינה (שירים 1,6,11) הפקה אולף קרוקנברג (Ulf Kruckenberg) – מהנדס דירק רודולף (Dirk Rudolph) – עיצוב עטיפה דניאל & גאו פוקס (Daniel & Geo Fuchs) – צילומים מידע על האלבום Mutter באתר MusicBrainz מידע על האלבום Mutter באתר AllMusic האלבום Mutter באתר Discogs Gold-/Platin-Datenbank Certificaciones – Rammstein Rammsein The Official Swiss Charts and Music Community: Awards (Rammstein; 'Mutter')